לעו"ד אלעד מן שלום רב ,

בהמשך לשאלתך הנני להשיב כי ענבל חברה לביטוח בע"מ הינה חברה ממשלתית, אשר כפופה לחוק החברות הממשלתיות,תשל"ה-1975. לידיעתך, בהתאם לתקנות החברות הממשלתיות (כללים בדבר העסקת קרובי משפחה, התשס"ה -2005 ,מדווחת לרשות החברות הממשלתיות מדי שנה לגבי מצב העסקת קרובי משפחה אצלה ונוהגת להחתים את עובדיה אחת לשנה על "הצהרה בדבר קרובי משפחה המועסקים בה.

על-פי המצב בחברה ,מועסקים בה 2 קרובי משפחה ,הכל כמפורט בטבלה שביקשת שנמלא-ראה מטה.

בברכה

|  |
| --- |
| **עו"ד לריסה קליימן,**  **היועצת המשפטית ומזכירת החברה,**  **הממונה על היישום חוק חופש המידע** |
|  |
| טל: 074-7122311 |

**From:** Elad Man, Advocate & Solicitor <[elad@man-barak.com](mailto:elad@man-barak.com)>   
**Sent:** Monday, June 8, 2020 11:32 AM  
**To:** [foiu@justice.gov.il](mailto:foiu@justice.gov.il); Shlomi Bielawsky‏ <[ShlomiB@justice.gov.il](mailto:ShlomiB@justice.gov.il)>  
**Subject:** בקשת חופש מידע - העסקת קרובי משפחה

לממונים על חופש המידע במשרדי הממשלה, יחידות סמך ורשויות שונות שלום,

|  |
| --- |
|  |

מוגשת בזאת בקשת חופש מידע  כמפורט להלן. מצורפים כתמיד אישור הניהול התקין של הצלחה וייפוי כח מתאים. הריני להתחייב בשמה של הצלחה - לקידום חברה הוגנת (ע"ר), לשאת בדמי הטיפול עד לסך של 151 ₪. (שימו לב כי שמה של הצלחה שונה ברשם העמותות ובהתאם מצורפת תעודת שינוי שם).

נזכיר כי הצלחה היא עמותה הפטורה מתשלום אגרת הגשת הבקשה וכן משבע שעות הטיפול הראשונות בה, זאת בהתאם להוראות החוק וכן [תקנות חופש המידע (אגרות), תשנ"ט-1999](https://www.nevo.co.il/law_html/Law01/144M1_003.htm). (ראו הוראות סעיף 6(ב) לתקנות הקובע את תכולת הפטור על: "מידע שמבקש נציג של עמותה רשומה כמשמעותה בחוק העמותות, התש"ם-1980, או חברה לתועלת הציבור כהגדרתה בחוק החברות, התשנ"ט-1999, שהציג אישור ניהול תקין מאת הרשם המוסמך על פי דין, ופועלת לקידום מטרה ציבורית, וכן מידע שמבקש אדם הדרוש לו לצורך מחקר אקדמי, פטורים מאגרת בקשה ומאגרת טיפול בעד 4 שעות העבודה הראשונות החל בשעה הרביעית; לעניין תקנת משנה זו, "מטרה ציבורית" – כהגדרתה בסעיף 9(2)(ב) לפקודת מס הכנסה") .ראו גם את [רשימת העמותות הפועלות לקידום מטרה ציבורית](https://www.justice.gov.il/Units/YechidatChofeshHameyda/Hakika/Pages/Nonprofit-Organization.aspx) כהגדרתה בחוק באתר היחידה הממשלתית לחופש המידע במשרד המשפטים, שם מופיעה גם עמותת הצלחה.

נבקש לקבל את פרטי המידע, המסמכים והנתונים הבאים, ככל שניתן בפורמט דיגיטלי הניתן לחיפוש:

נכון למועד הגשת הבקשה, פירוט קרובי המשפחה המועסקים ברשות (באופנים כלשהם ולרבות עובד מן המנין, עובד זמני, עובד קבלן, יועץ או כל אופן העסקה אחר) וזאת בהתאם לפרטים הבאים:

המספר הכולל של קרובי משפחה מועסקים ובחלוקת משנה לגברים ונשים.

מגדר העובד, פירוט תפקיד העובד, ותק העובד, קרובי המשפחה שלו המועסקים ברשות לרבות תפקידם, מגדרם והותק שלהם ומהות הקרבה המשפחתית של כל אחד מהם אליו.

|  |  |  |  |  |  |
| --- | --- | --- | --- | --- | --- |
| תפקיד העובד והיחידה בה הוא מועסק | מגדר העובד | ותק העובד | אופן העסקה | מספר קרובי משפחה מועסקים לאותו עובד | פירוט קרובי משפחה מועסקים |
| חשב החברה  עובד יחידת מינהל ותחזוקה | זכר  זכר | 1/1/1999  17/8/1999 | עובד החברה  עובד החברה | 1(אח אשתו של העובד השני )  1(בעלה של אחותו של העובד הראשון) | תפקיד, מגדר, ותק, אופן העסקה, מספר קרובי משפחה מועסקים, סוג הקרבה.  (ניתן גם על דרך ההפניה לעובד אחרי המופיע ברשימה) |

כמו כן וככל שיש מידע בעניין ברשות, פירוט העובדים שיש להם קרובי משפחה המועסקים ברשויות ציבוריות אחרות בהתאם לפירוט מעלה ובציון זהות הרשות המעסיקה את קרוב המשפחה ותפקידו שם.

בקשה זו מופנית גם לנציבות שירות המדינה, לשם קבלת הנתונים המרוכזים הנוגעים לא רק לנציבות עצמה ולעובדיה, אלא גם לכלל העובדים המועסקים במגזר הציבורי שלגביהם קיים מידע כמפורט לעיל.

העתק הבקשה מועבר גם ליחידה הממשלתית לחופש המידע, בשל היותה בקשה רוחבית ויתכן כי היחידה תמצא לנכון להנחות את הרשויות השונות בדבר אופן המענה.

נודה על אישור קבלת הבקשה ותחילת הטיפול בה בהתאם למועדים הקבועים בדין.